OpenLLM-France/wikimedia huggingface dataset:
# Nou Ministres

Els Nou Ministres (xinès tradicional: 九卿, xinès simplificat: 九卿) va ser el nom col·lectiu de nou alts funcionaris en el govern imperial de la Dinastia Han (206 aC-220), cadascú hi era a càrrec d'un ministeri especialitzat i es subordinaven als Tres Consellers de l'Estat. L'historiador Rafe de Crespigny, en el seu A Biographical Dictionary of Later Han to the Three Kingdoms (23–220 AD), tradueix els títols de la classificació dels nou ministres com: (1) el Ministre de Cerimònies (太常), (2) el Ministre de la Casa (光祿勳), (3) el Ministre dels Guàrdies (衛尉), (4) el Ministre Majoral (太僕), (5) el Ministre de Justícia (廷尉), (6) el Ministre Herald (大鴻臚), (7) el Ministre del Clan Imperial (宗正), (8) el Ministre de Finances (大司農), i (9) el Ministre Majordom (少府) encara que altres fonts ofereixen traduccions alternatives.

## Referències

* ↑ Crespigny (2007), 1221–1224.
* ↑ Wang (1949), en les pàgines 150–151, ofereix diferents versions pels nou ministres: (1) el Ministre de Cerimònies (太常), (2) el Supervisor de Membres del Seguici (光祿勳), (3) el Comandant de Guàrdies (衛尉), (4) el Gran Servent (太僕), (5) el Comandant de Justícia (廷尉), (6) el Gran Herald (大鴻臚), (7) Director del Clan Imperial (宗正), (8) el Gran Ministre d'Agricultura (大司農), i (9) el Petit Tresorer (少府).
# Múscul flexor comú superficial dels dits

El múscul flexor comú superficial dels dits o múscul flexor superficial dels dits de la mà (musculus flexor digitorum superficialis), és un múscul que es troba en el segon pla de la cara anterior de l'avantbraç.
S'origina en l'epitròclea humeral, l'apòfisi coronoide del cúbit i en la part mitjana de la superfície anterior del radi.
Posseeix insercions proximals per diferents fascicles, el fascicle humeral a l'epitròclea, el fascicle cubital en l'apòfisi coronoide i el fascicle radial en la vora anterior d'aquest. Les insercions distals finalitzen en quatre tendons per als quatre últims dits; cada tendó finalitza en dues llengüetes que es fixen a les bases de les falanges mitjanes a la cara palmar. Aquests tendons baixen des de l'avantbraç al palmell de la mà, passant pel canal del carp.
A nivell del cos de la falange proximal, cadascun dels tendons es divideix en dues branques que divergeixen i constitueixen una esquerda, el hiat tendinós, per al pas dels tendons del flexor profund, amb els quals s'entrecreuen (quiasma tendinós).

## Notes

* ↑ En el Diccionari enciclopèdic de medicina apareix la denominació múscul flexor comú superficial dels dits. Al Termcat usen la denominació múscul flexor superficial dels dits de la mà. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 4 5 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 26 març 2014].
    Aquest article incorpora text de l'edició de l'Anatomia de Gray en domini públic.

## Imatges

* Ossos de l'avantbraç esquerre. Cara anterior.
* Ossos de la mà esquerra. Superfície palmar.
* Secció transversal a nivell del canell i els dits.
* Beines mucoses dels tendons en la part frontal del canell i els dits.
* Músculs del polze.
* Músculs de la mà esquerra. Superfície Palmar.
* Artèries radial i cubital.
* Múscul flexor comú superficial dels dits
* Disseccions on es pot observar el múscul flexor comú superficial dels dits.

## Enllaços externs

* LUC fds
* Flexor+digitorum+superficialis+muscle al Diccionari d'eMedicine
# La jove que va volar

La jove que va volar (títol original en italià, La ragazza ha volato) és una pel·lícula dramàtica italoeslovena del 2021 dirigida per Wilma Labate, qui va escriure el guió amb Damiano i Fabio D'Innocenzo. S'ha doblat i subtitulat al català.
La pel·lícula es va exhibir per primer cop a la secció Horitzons Extra a la 78a edició del Festival de Cinema de Venècia i es va estrenar als cinemes d'Itàlia el 23 de juny de 2022.

## Repartiment

* Alma Noce com a Nadia
* Luka Zunic com Brando
* Livia Rossi com la germana de la Nadia
* Rossana Mortara com la mare de la Nadia
* Massimo Somaglino com el pare de la Nadia

## Referències

* ↑ «Wilma Labate is back shooting La ragazza ha volato» (en anglès). Cineuropa, 31-03-2021.
* ↑ «La jove que va volar». Goita què fan, ara!. [Consulta: 15 desembre 2024].
* ↑ «'La ragazza ha volato', da Venezia in sala il film sulla banalità della violenza» (en italià). la Repubblica, 20-06-2022.
* ↑ «La ragazza ha volato» (en italià). Mymovies.it, 03-09-2021.
* ↑ «La ragazza ha volato di Wilma Labate - Close-up» (en italià). Close-up, 21-06-2022.
* ↑ «La ragazza ha volato, la recensione: Dramma della solitudine» (en italià). Movieplayer, 23-06-2022.
# American Gangster

American Gangster és una pel·lícula estatunidenca de 2007 dirigida per Ridley Scott. És una pel·lícula de gàngsters a l'estil clàssic i, malgrat els seus 158 minuts de metratge, aconsegueix mantenir l'atenció de l'espectador. Nominada a quatre premis als Globus d'Or i dos als Oscar, no en va guanyar cap. La pel·lícula es va doblar al català i 16 d'abril de 2010 es va emetre per primera vegada per TV3.
La pel·lícula recrea la vida del llegendari traficant d'heroïna Frank Lucas, el gàngster que als anys 70 en va ser l'amo distribuint heroïna des de les voreres del carrer 116. El film també té una lectura del capitalisme estatunidenc. La de Lucas és la història d'un home fet a si mateix, paradigma del somni americà i empresari d'èxit. Va començar del no-res com a xofer de Bumpy Johnson, un dels caps mafiosos de Nova York i, quan mor, Lucas aprofita el buit de poder per construir el seu propi imperi i controlar el tràfic de drogues a Harlem. El seu model de negoci és innovador; el producte, l'heroïna, ja és més qüestionable. Lucas volia eliminar els intermediaris que encarien i adulteraven el producte, de manera que se'n va anar a buscar-lo directament al proveïdor i el va trobar al Sud-est Asiàtic.
Crowe i Washington només coincideixen en pantalla els últims 20 minuts de metratge. Fins llavors, seqüències encreuades posen en relleu les paradoxes dels dos personatges: un gàngster que resol a trets comptes pendents, però el diumenge acompanya a missa la seva mare, i un policia honest però amb una vida personal desordenada. Criminal i policia acabaran col·laborant i fins i tot fent-se amics. Lucas va rebaixar a 15 la seva sentència inicial de 70 anys de presó en cantar els noms de desenes de policies corruptes de Nova York. En total, van caure tres quartes parts dels agents antidroga de la ciutat.

## Repartiment

* Denzel Washington com a Frank Lucas
* Russell Crowe com al detectiu Richie Roberts
* Chiwetel Ejiofor com a Huey Lucas
* Cuba Gooding Jr. com a Nicky Barnes
* Josh Brolin com al detectiu Reno Trupo
* Carla Gugino com a Laurie Roberts
* Lymari Nadal com a Eva Kendo Lucas
* Ted Levine com al capità Lou Toback
* Roger Guenveur Smith com a Nate
* John Hawkes com al detectiu Freddie Spearman
* RZA com al detectiu Moses Jones
* Yul Vazquez com al detectiu Alfonso Abruzzo
* Clarence Williams III com a Ellsworth "Bumpy" Johnson
* T.I. com a Steve Lucas
* Common com a Turner Lucas
* Idris Elba com a Tango
* John Ortiz com al detectiu Javier Rivera
* Ruben Santiago-Hudson com a Doc
* Norman Reedus com al detectiu Norman Reilly
* Ric Young com a Khun Sa
* Jon Polito com a Rossi
* Armand Assante com a Dominic Cattano
* Malcolm Goodwin com a Jimmy Zee
* Ruby Dee com a Mama Lucas
* Ritchie Coster com a Joey Sadano

## Referències

* ↑ «American gangster». Ésadir.cat. [Consulta: 3 gener 2023].
* ↑ «American Gangster(2007)» (en castellà). FilmAffinity España, 2007. [Consulta: 8 maig 2019].
# Dov'è la libertà...?

Dov'è la libertà? és una pel·lícula de comèdia dramàtica italiana de 1954 dirigida per Roberto Rossellini.
La pel·lícula va tenir una producció problemàtica perquè, després de rodar algunes escenes, Rossellini va perdre l'interès per la pel·lícula i va abandonar el plató. L'obra es va completar al cap d'aproximadament un any, principalment de Mario Monicelli, amb algunes escenes també rodades per Lucio Fulci i Federico Fellini. Malgrat això, Rossellini és l'únic director acreditat de la pel·lícula.

## Argument

Poc després del final de la Segona Guerra Mundial, Salvatore Lo Jacono, un modest barber, surt de la presó després d'haver complert una llarga condemna per matar a un amic seu que perseguia la seva dona. Malauradament l'home no sap on anar però, després d'algunes vicissituds i contra totes les seves expectatives, és acollit pels familiars de la seva dona ja difunta. Salvatore descobreix lentament que la família que el va acollir es va fer rica amb els béns robats a una família de jueus deportats a lagers pels nazis, que la seva dona difunta i a qui ell estava "amenaçant" eren amants, i que la noia que li havien presentat, al servei de la família, està embarassada d'una altra persona. Amarg i decebut per la vida, planeja el seu retorn a la presó.

## Repartiment

* Totò: Salvatore Lo Jacono
* Vera Molnar: Agnesina
* Nita Dover: ballarina de marató
* Franca Faldini: Maria
* Leopoldo Trieste: Abramo Piperno
* Antonio Nicotra: mariscal #1
* Salvo Libassi: mariscal #2
* Giacomo Rondinella: presoner
* Ugo D'Alessio: jutge
* Mario Castellani: fiscal
* Vincenzo Talarico: advocat defensor
* Pietro Carloni: Pietro

## Producció

La pel·lícula va néixer bàsicament com un experiment, finalment infructuós, dels productors Carlo Ponti i Dino de Laurentiis per llançar la figura de Totò al mercat estatunidenc (on les pel·lícules neorrealistes, especialment les de Rossellini, havien va aconseguir aleshores atreure una bona part del públic, a més de guanyar una excel·lent consideració crítica) i, en canvi, va rellançar la carrera de Rossellini a Itàlia que, després dels fracassos d’ Europa 51 i La macchina ammazzacattivi, s'havia enfosquit una mica als ulls del públic.

## Referències

* ↑ Roberto Chiti. Dizionario del cinema italiano: I film. Gremese, 1991. ISBN 8876055487.
* ↑ Paolo Mereghetti. Dizionario dei Film 1996. Baldini & Castoldi, 1995. ISBN 88-859-8799-0.

## Enllaços externs

* Primera part de la pel·lícula a Dailymotion
* Segona part de la pel·lícula a Dailymotion
# Campionat del Món de natació de 1991

El Campionat del Món de natació de 1991 fou una competició esportiva que es realitzà entre els dies 3 i 13 de gener de 1991 a la ciutat de Perth (Austràlia) sota l'organització de la Federació Internacional de Natació (FINA), esdevenint la sisena edició d'aquesta competició mundial.
Es realitzaren competicions de natació, natació sincronitzada, salts i waterpolo.

## Proves

* Natació al Campionat del Món de natació de 1991
* Natació sincronitzada al Campionat del Món de natació de 1991
* Salts al Campionat del Món de natació de 1991
* Waterpolo al Campionat del Món de natació de 1991

## Medaller

Seu
| Posició | País | Or | Plata | Bronze | Total |
| 1 | Estats Units | 17 | 11 | 6 | 34 |
| 2 | R.P. de la Xina | 8 | 3 | 2 | 13 |
| 3 | Hongria | 5 | 2 | 2 | 9 |
| 4 | Alemanya | 4 | 9 | 9 | 22 |
| 5 | Austràlia | 3 | 5 | 2 | 10 |
| 6 | Països Baixos | 2 | 1 | 1 | 4 |
| 7 | Unió Soviètica | 1 | 3 | 6 | 10 |
| 8 | Canadà | 1 | 3 | 1 | 5 |
| 9 | Itàlia | 1 | 2 | 4 | 7 |
| 10 | Espanya | 1 | 1 | 1 | 3 |
| 11 | Iugoslàvia | 1 | 0 | 0 | 1 |
| 11 | Surinam | 1 | 0 | 0 | 1 |
| 13 | Japó | 0 | 2 | 3 | 5 |
| 14 | França | 0 | 2 | 1 | 3 |
| 15 | Regne Unit | 0 | 1 | 1 | 2 |
| 16 | Suècia | 0 | 1 | 0 | 1 |
| 17 | Dinamarca | 0 | 0 | 2 | 2 |
| 17 | Polònia | 0 | 0 | 2 | 2 |
| 19 | Txecoslovàquia | 0 | 0 | 1 | 1 |
| Total | Total | 45 | 46 | 44 | 135 |

## Enllaços externs

* (anglès) Portal de la FINA
# Múscul extensor radial curt del carp

El múscul extensor radial curt del carp o segon radial extern (musculus extensor carpi radialis brevis) és un múscul que recorre l'avantbraç per la regió lateral des de l'extrem distal de l'húmer fins a la base del tercer metacarp. Té com a funció l'extensió del canell amb una certa abducció degut a l'obliqüitat del tendó.
Allarga la mà i també l'abdueix cap a l'articulació del canell.

## Origen, recorregut i inserció

S'origina a l'epicòndil, en el lligament col·lateral radial del colze i en el septe que el separa del múscul extensor comú dels dits. Baixa lateral i una mica per darrere del radi en el mateix compartiment que els músculs primer radial extern i supinador llarg. La primera meitat superior del recorregut correspon a una massa carnosa que està en contacte per davant amb el múscul primer radial extern, medialment amb el radi i per darrere amb múscul extensor comú dels dits. La cara lateral és subcutània. La meitat inferior és tendó. El tendó està acompanyat del tendó del primer radial extern i recorren el lateral del radi fins a l'alçada de l'extrem inferior d'aquest os. Segueix una trajectòria en la part dorsal; passa per darrere de l'apòfisi estiloides i pel dors dels ossos del carp. Acaba per inserir-se en el dors de la base del tercer metacarpià.

## Innervació i vascularització

Està innervat pel nervi radial. La irrigació va a càrrec de l'artèria recurrent radial.

## Notes

* ↑ En el Diccionari enciclopèdic de medicina apareix la denominació de múscul radial extern (i entre parèntesis, "segon"). En canvi, el Termcat considera un terme que s'ajusta més a la denominació de la Terminologia Anatomica (extensor carpi radialis brevis); a més, el Termcat considera que el múscul segon radial extern és una sinonímia complementària de la denominació principal, que és la de múscul extensor radial curt del carp. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 29 març 2014].
* 1 2 LUC ecrb
    Aquest article incorpora text de l'edició de l'Anatomia de Gray en domini públic.

## Imatges

* Cara posterior dels ossos de l'avantbraç esquerre.
* Superfície dorsal dels ossos de la mà esquerra.
* Secció transversal de la part mitjana de l'avantbraç.
* Superfície posterior de l'avantbraç. Músculs profunds.
* Secció transversal a través dels extrems distals del radi i el cúbit.
* Secció transversal a nivell del canell i els dits.
* Beines mucoses dels tendons en la part posterior del canell.
* Múscul extensor radial curt del carp.
# Casa Sanahuja (l'Hospitalet de Llobregat)

La Casa Sanahuja és un edifici d'habitatges que es troba a la cantonada dels carrers de Vallparda i Mas, al barri de la Torrassa de l'Hospitalet de Llobregat.

## Història i descripció

Va ser projectat el 1932 per l'arquitecte Ramon Puig i Gairalt, un exemple de la plàstica racionalista a la seva darrera etapa de la seva trajectòria.
Es tracta d'una casa de veïns amb una alçada de baixos més pisos, amb dos habitatges per replà. El nucli d'escala es troba al centre de la parcel·la, sense celoberts, ja que la seva disposició permet que totes les estances donin directament al carrer i puguin ventilar per garantir la salubritat. La façana en xamfrà presenta balconades asimètriques d'ampit massís que connecten amb la tribuna a banda i banda, i unes estretes finestres rectangulars, amb una modulació repetitiva, amb un disseny de fusteria que subdivideix el vidre en quatre peces rectangulars però apaïsades. L'edifici està coronat amb un mirador en forma de pòrtic i protegit per una barana metàl·lica.

## Referències

* 1 2 Martín Nieva i Mària, 2004.

## Bibliografia

* Martín, Helena; Mària, Magdalena. Guia d'arquitectura de l'Hospitalet: l'obra dels germans Puig Gairalt. Barcelona: Enginyeria i Arquitectura La Salle, Universitat Ramon Llull, 2004, p. 143. ISBN 9788493135157.
# Luz Casal

Luz Casal, nom artístic de María Luz Casal Paz, (Boimorto, 11 de novembre de 1958) és una cantant de pop-rock, balades i boleros gallega.
Va créixer a Astúries, on es va traslladar amb la seva família quan tenia sis mesos. Allà va estudiar piano, solfeig i cant, i a Gijón hi va fer la seva primera actuació. El 1977 va anar a Madrid per continuar-hi la seva carrera musical, on grava una maqueta, "La guapa", i recorre diverses companyies discogràfiques fins que una productora independent li fa una prova per a cantar cors i aconsegueix així entrar en el món de la música professional. Va tenir grans èxits durant la dècada del 1980, amb cançons com Rufino de Carmen Santonja, Un nuevo día brillará, versió de Duel au Soleil de l'Étienne Daho o la banda sonora de la pel·lícula Tacones lejanos, de Pedro Almodóvar. Ha cantat cançons del Carlos Goñi (Besaré el suelo) o de la Rosalía de Castro (Negra sombra).
L'any 2007 va ser operada d'un càncer de mama, fet que va comunicar a la seva pàgina web informant que havia superat la malaltia, i que va ser l'origen del disc Vida tóxica.

## Discografia principal

* Luz (1982)
* Los ojos del gato (1984)
* Luz III (1985)
* Quiéreme aunque te duela (1987)
* Luz V (1989)
* A contraluz (1991)
* Como la flor prometida (1995)
* Un mar de confianza (1999)
* Con otra mirada (2002)
* Sencilla alegría (2004)
* Vida tóxica (2007)
* La pasión (2009)
* Almas gemelas (2013)
* Que corra el aire (2019)

## Guardons

Ha aconseguit diversos premis, entre els quals hi ha:
* Premi Ondas pel tema Mi confianza (1999)
* Goya a la millor cançó original per Tu bosque animado (2001)
* Medalla de l'Orde de les Arts i les Lletres de França (2009)
* Medalla Castelao (2010)
* Premi Rolling Stone a 'Una vida de rock' (2011)
* Premi de la Cultura de la Comunitat de Madrid en la categoria de música (2011)
* Latin Grammy Awards honorífic a tota la seva carrera (2012)
* Premio Nacional de las Músicas Actuales (2013)
* Premi Ondas de música a la trajectòria (2022)

## Referències

* 1 2 3 4 5 6 Luz Casal guanya el Premio Nacional de las Músicas Actuales a El Periódico, 19 de novembre del 2013
* ↑ «Los Premios Ondas 2022 reconocen la trayectoria de Carles Francino: consulta la lista completa de ganadores» (en castellà). Cadena SER, 26-10-2022. [Consulta: 26 octubre 2022].

## Enllaços externs

* Luz Casal - Lloc web oficial
# Breinigerberg

Breinigerberg és un dels pobles que formen part de la ciutat de Stolberg, una de les ciutats més grans del districte d'Aachen. Breinigerberg forma part de la regió administrativa (Regierungsbezirk) de Colònia que pertany a l'estat de Rin del Nord-Westfàlia. Tenia 971 habitants el 2005.
* (alemany) Informació sobre Breinig + Breinigerberg
* (alemany) Breinigerberg Arxivat 2020-06-22 a Wayback Machine.
# Silia Kapsis

Vasiliki "Silia" Kapsis (Sydney, 5 de desembre de 2006) és una cantant, ballarina i actriu australiana. Ella va representar Xipre al Festival de la Cançó d'Eurovisió 2024.

## Primers anys i carrera

Kapsis va néixer a Sídney, sent filla del cantant xipriota Giorgos Kapsis i d'una dona grega de Salònica. Allí va passar la seva infància, creixent en un ambient artístic i actuant des dels 4 anys. A més, va ser cantant principal del grup Australian Youth Performing Arts Company (AYPAC) i va actuar en diversos esdeveniments a tot el món.
La seva cançó debut, "Who Am I?", que va escriure i va compondre als 12 anys, es va llançar el 2022. Va llançar dos senzills més, "No Boys Allowed" i "Disco Dancer", al març i maig de 2023, respectivament.
D'altra banda, Kapsis va ser seleccionada per a ImmaBeast Dance Company a Los Angeles. Va treballar amb Stephen "tWitch" Boss a The Jennifer Hudson Show i va aparèixer en un documental de dansa produït pel raper Taboo.
Kapsis va fer el seu debut com a actriu com a personatge principal en el curtmetratge del 2022 Pearly Gates i ha treballat en diversos projectes de televisió l'any 2023. Junt amb els altres presentadors, va ser nominada a Llegenda australiana/kiwi de l'any als Nick News dels Nickelodeon Kids' Choice Awards a Austràlia, sent presentadora habitual a la versió local de Nickelodeon.
El 25 de setembre de 2023, va ser anunciada com la representant de Xipre del Festival de la Cançó d'Eurovisió 2024.

## Discografia
### Singles

| Single | Any | Àlbum / EP |
| "Who Am I?" | 2022 | Singles sense àlbum |
| "No Boys Allowed" | 2023 | Singles sense àlbum |
| "Disco Dancer" | 2023 | Singles sense àlbum |
| "Night Out" | 2023 | Singles sense àlbum |

## Reconeixements

* Premi Bobby McCloughan d'Arts Creatives (Premi del 130è Aniversari) a Claremont College (2018)
* St Vincent's College: Beca Madame Christian per cantar (2019)
* Beca BuildaBeast Sydney (2019)
* Beca universitària d'arts escèniques Village Nation (2021)

## Referències

* ↑ «Cyprus: Silia Kapsis joins the party!» (en anglès), 25-09-2023. [Consulta: 15 desembre 2023].
* ↑ «Meet Silia Kapsis from Cyprus! 🇨🇾 And let the Eurovision excitement begin! 🤩🥳 #Eurovision2024». [Consulta: 15 desembre 2023].
# Campionat del Món de natació de 2005

El Campionat del Món de natació de 2005 va ser una competició esportiva que se celebrà a la ciutat de Mont-real (Canadà) entre els dies 16 i 31 de juliol de 2005 sota l'organització de la Federació Internacional de Natació (FINA).
Es realitzaren competicions de natació, natació en aigües obertes, natació sincronitzada, salts i waterpolo.

## Proves

* Natació al Campionat del Món de natació de 2005
* Natació en aigües obertes al Campionat del Món de natació de 2005
* Natació sincronitzada al Campionat del Món de natació de 2005
* Salts al Campionat del Món de natació de 2005
* Waterpolo al Campionat del Món de natació de 2005

## Medaller

Seu
| Posició | País | Or | Plata | Bronze | Total |
| 1 | Estats Units | 17 | 15 | 7 | 39 |
| 2 | Austràlia | 13 | 8 | 4 | 25 |
| 3 | R.P. de la Xina | 5 | 5 | 7 | 17 |
| 4 | Rússia | 4 | 3 | 2 | 9 |
| 5 | Canadà | 3 | 4 | 3 | 10 |
| 6 | França | 3 | 1 | 1 | 5 |
| 7 | Alemanya | 2 | 7 | 4 | 13 |
| 8 | Hongria | 2 | 2 | 1 | 5 |
| 9 | Zimbàbue | 2 | 2 | 0 | 4 |
| 10 | Sud-àfrica | 2 | 1 | 2 | 5 |
| 11 | Països Baixos | 2 | 1 | 1 | 4 |
| 12 | Polònia | 2 | 0 | 2 | 4 |
| 13 | Itàlia | 1 | 3 | 3 | 7 |
| 14 | Espanya | 1 | 1 | 2 | 4 |
| 15 | Grècia | 1 | 0 | 1 | 2 |
| 16 | Sèrbia i Montenegro | 1 | 0 | 0 | 1 |
| 17 | Japó | 0 | 4 | 7 | 11 |
| 18 | Suècia | 0 | 1 | 2 | 3 |
| 19 | Àustria | 0 | 1 | 1 | 2 |
| 20 | Croàcia | 0 | 1 | 0 | 1 |
| 20 | Cuba | 0 | 1 | 0 | 1 |
| 20 | Suïssa | 0 | 1 | 0 | 1 |
| 23 | Regne Unit | 0 | 0 | 4 | 4 |
| 24 | Ucraïna | 0 | 0 | 3 | 3 |
| 25 | Bulgària | 0 | 0 | 2 | 2 |
| 25 | Tunísia | 0 | 0 | 2 | 2 |
| Total | Total | 61 | 62 | 61 | 184 |

## Enllaços externs

* (anglès) portal FINA
# Nyctiprogne

Nyctiprogne és un gènere d'ocells de la família dels caprimúlgids (Caprimulgidae).

## Descripció

Com tots els caprimúlgids, tenen la cua llarga i les ales curtes i arrodonides. Tenen bec curt, boca ampla, i cerdes rectrius conspícues. El plomatge és molt críptic i alguns són tan similars que són difícils de distingir només pel plomatge. Tenen les potes molt curtes i els peus petits que utilitzen per a posar-se directament en el sòl o en una perxa.

## Etologia

Per alimentar-se, surten volant des d'una perxa per capturar insectes i després tornen al mateix punt o a una perxa pròxima. Sovint són difícils de detectar en el sòl o en branques on es perxen, pel fet que gràcies al plomatge es camuflen molt bé amb el mitjà. Són crepusculars i nocturnes. Els cants i reclams són estereotípics i cada espècie pot ser identificada amb certesa a través del cant i reclam.

## Taxonomia

Segons la Classificació del Congrés Ornitològic Internacional (versió 14.2, 2024) aquest gènere està format per dues espècies:
* enganyapastors cuabarrat (Nyctiprogne leucopyga).
* enganyapastors de Bahia (Nyctiprogne vielliardi).

## Referències

* 1 2 «Caprimulgidae» (en castellà). Aves de Perú, 05-11-2024. [Consulta: 19 desembre 2024].
* ↑ Gill, Frank; Donsker, David. «Nightjars, Oilbird, potoos, frogmouths – IOC World Bird List» (en anglès). IOC World Bird List v14.2, 17-08-2024. [Consulta: 19 desembre 2024].